जालंधर। मेरी बेटी रीतू ने क्रिसमस-डे मनाने के लिए बाहर जाना है। उसे तो अभी स्टार बनना है। रिश्तेदारों को बोले कि रितिका को मम्मी बुला रही है। वह खुद ही भागकर जाएगी। यह बात बेसुध होकर मरने वाली रितिका अरोड़ा की मां पूनम अरोड़ा ने कही। बता दें कि पक्खोवाल रोड स्थित बी-7 चौक में वीरवार को एक्टिवा सवार दो युवतियों को टक्कर मारने वाले आरोपी ट्रक ड्राइवर मिंदर सिंह को थाना सदर की पुलिस ने शुक्रवार गांव बैंस से गिरफ्तार कर लिया है।
वहीं, दूसरी और पुलिस ने दोनों युवती रितिका और स्मृति गुप्ता की लाश का पोस्टमार्टम करवा दिया है। रितिका और स्मृति बीए फर्स्ट ईयर की स्टूडेंट थी। दोनों वीरवार की शाम साढ़े चार बजे मॉडल टाउन ट्यूशन जा रही थी। बी-7 चौक पर रेड लाइट होने से वह रुक गई। इसी दौरान पीछे से ट्रक लेकर रहे आरोपी ने उसे टक्कर मार दी।
मौके पर रुक कर देख लेता तो शायद बच जाती रितिका : रितिका के चाचा नरिंदर अरोड़ा ने बताया कि जब एक्सिडेंट हुआ तो वह ग्रीन एवेन्यू अपने घर जा रहे थे। उन्होंने बताया कि वहां पर मौजूद लोग कह रहे थे कि लड़की की अभी सांस चल रही है। लेकिन काफी भीड़ होने से वह लोगों को यह कहकर वहां से चले गए कि एम्बुलेंस बुलाकर लड़की को अस्पताल ले जाओ। नरिंदर ने कहा कि मुझे नहीं पता था कि वह बच्ची उनकी भतीजी है। यदि वे आगे होकर रितिका को देख लेते तो वे उसे अस्पताल ले जाते और शायद उसकी जान बच जाती। स्मृति घरवालों की इकलौती बेटी थी। उसका एक छोटा भाई वसू 8वीं में पढ़ता है। वसू ने बताया कि स्मृति को पेटिंग और आर्ट एंड क्राफ का बहुत शौक था।
hin_Deva hin_Deva hin_Deva